

###### HIIUMAA VALLAVOLIKOGU

**OTSUS**

Kärdla

**Detailplaneeringu osaliselt kehtetuks**

**tunnistamine (Tiigi, Luidja k)**

Planeerimisseaduse § 140 lg 1 p 2 ja l-te 2, 5 ja 6, kohaliku omavalitsuse korralduse seaduse § 22 lg 1 p 33 alusel ning tulenevalt Tiigi maaüksuse omaniku 18.03.2024 avaldusest ja arvestades otsusele lisatud seletuskirjas (lisa) esitatud kaalutlustega

1. Tunnistada osaliselt kehtetuks Kõrgessaare Vallavalitsuse 24.11.2010 korraldusega nr 278 kehtestatud Kalda maaüksuste detailplaneeringu (DAGOpen OÜ töö nr 10-52) planeeringus määratud Tiigi krundi osas. Ülejäänud osas jätta detailplaneering kehtima.

2. Hiiumaa Vallavalitsusel avaldada otsus ajalehes, milles Hiiumaa vald avaldab ametlikke teadaandeid, ja Hiiumaa valla veebilehel.

3. Otsus jõustub teatavakstegemisest.

4. Otsuse peale on õigus esitada vaie Hiiumaa Vallavolikogule haldusmenetluse seaduses sätestatud korras 30 päeva jooksul arvates päevast, millal isik otsusest teada sai või oleks pidanud teada saama või kaebus Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavaks tegemisest alates.

Anu Pilberg

Hiiumaa Vallavolikogu esimees